CELEX: 62008CN0476
Language: sk
Date: 2008-11-06 00:00:00
Title: Vec C-476/08 P: Odvolanie podané 6. novembra 2008 : Evropaïki Dynamiki – Proigmena Systimata Tilepikoinonion Pliroforikis kai Tilematikis AE proti rozsudku Súdu prvého stupňa (tretej komory) z  10. septembra 2008 vo veci T-59/05, Evropaïki Dynamiki – Proigmena Systimata Tilepikoinonion Pliroforikis kai Tilematikis AE/Komisia Európskych spoločenstiev

24.1.2009   
            
            
               SK
            
            
               Úradný vestník Európskej únie
            
            
               C 19/13
            
         Odvolanie podané 6. novembra 2008: Evropaïki Dynamiki – Proigmena Systimata Tilepikoinonion Pliroforikis kai Tilematikis AE proti rozsudku Súdu prvého stupňa (tretej komory) z 10. septembra 2008 vo veci T-59/05, Evropaïki Dynamiki – Proigmena Systimata Tilepikoinonion Pliroforikis kai Tilematikis AE/Komisia Európskych spoločenstiev
   (Vec C-476/08 P)
   (2009/C 19/23)
   Jazyk konania: angličtina
   Účastníci konania
   
      Odvolateľ: Evropaiki Dynamiki – Proigmena Systimata Tilepikoinonion Pliroforikis kai Tilematikis AE (v zastúpení: N. Korogiannakis, P. Katsimani, splnomocnení zástupcovia)
   
      Ďalší účastník konania: Komisia Európskych spoločenstiev
   Návrhy odvolateľa
   
               —
            
            
               zrušiť rozhodnutie Súdu prvého stupňa,
            
         
               —
            
            
               zrušiť rozhodnutie Komisie (DG poľnohospodárstvo) vyhodnotiť ponuku odvolateľa ako neúspešnú a uzavrieť zmluvu s úspešným uchádzačom,
            
         
               —
            
            
               zaviazať Komisiu na náhradu súdnych a iných trov a nákladov odvolateľa vynaložených v súvislosti s pôvodným konaním, a to aj v prípade, že bude toto odvolanie zamietnuté, ako aj trov a nákladov spojených s týmto odvolaním, v prípade, ak mu bude vyhovené.
            
         Odvolacie dôvody a hlavné tvrdenia
   Odvolateľ zakladá svoje odvolanie voči rozsudku Súdu prvého stupňa T-59/05 na nasledovných dôvodoch:
   Uvádza sa, že Súd prvého stupňa sa dopustil procesnej vady, keď odmietol uznať zjavný rozpor medzi kritériami súťaže stanovenými v odseku 5.2 správy EvCo a kritériami uvedenými v odseku 5.4 tej istej správy a nesprávnym výkladom procesných pravidiel týkajúcich sa dôkazného bremena. Konkrétnejšie Súd prvého stupňa neodkazuje na žiadny dôkaz na podporu jeho kvalifikácie zjavného rozporu ako „chyby v písaní“ a žiadny takýto dôkaz nemôže byť žiadnymi prostriedkami odvodený z obsahu samotnej hodnotiacej správy.
   Rozsudok ďalej neuvádza dôsledky porušenia povinnosti riadnej starostlivosti a zásady riadnej správy vecí verejných zo strany Komisie. Keďže Súd prvého stupňa napriek konštatovaniu, že Komisia porušila zásadu vlády zákona, nepristúpil k zrušeniu rozhodnutia Komisie z tohto dôvodu, nepochybne neuplatnil relevantné ustanovenia.
   Uvádza sa, že Súd prvého stupňa neuplatnil ani relevantné ustanovenia o povinnosti verejného obstarávateľa uviesť dôvody, ktoré viedli k zrušeniu rozhodnutia o uzavretí zmluvy; odvolateľovi boli listom z 10. decembra 2004 poskytnuté iba bodové výsledky a niektoré všeobecné poznámky. V tomto zmysle Súd prvého stupňa skreslil dôkazy, ktoré mu boli predložené, a z toho dôvodu by jeho rozsudok mal byť zrušený.